El Ministeri declara la Setmana Santa de Gandia com a Festa d´Interès Turístic Nacional
16 octubre 2019

## El Ministeri declara la Setmana Santa de Gandia com a Festa d´Interès Turístic Nacional16 octubre 2019Última actualització: 14 juliol 2025

![](../gestion/img/AOR_6151_.jpg)  
  

La Secretaria d'Estat de Turisme ha declarat la Setmana Santa de Gandia com a Festa d'Interès Turístic Nacional, un títol honorífic que s'atorga a festes o esdeveniments de valors culturals i tradició popular amb indubtable atractiu turístic.

El Ministeri d'Indústria, Comerç i Turisme ha notificat aquest matí a **l'Alcaldessa de Gandia, Diana Morant**, aquesta declaració, i al seu torn, Morant li ho ha comunicat a la **presidenta de la Junta Major de Germandats de la Setmana Santa de Gandia, María José Martí**.

La màxima autoritat municipal ha rebut amb una “enorme alegria” aquest títol que, segons Morant, _“ve a confirmar les polítiques del govern municipal en matèria turística que aposten per la cultura”_. El ministeri, a través d'aquesta distinció, _“reconeix un producte turístic associat a la cultura”_.

El fet que la Setmana Santa de Gandia haja sigut catalogada com a Festa d'Interès Turístic Nacional, _“no sols suposa el reconeixement que a la Setmana Santa li correspon, amb una participació d'uns 4.000 confrares, sinó que  també ens omplirà d'oportunitats com a ciutat”_, ha subratllat l'alcaldessa. Morant, per tot això, va felicitar ahir tant a la Setmana Santa com a la ciutat de Gandia.

L'Ajuntament de Gandia va remetre fa uns mesos l'expedient de petició a Turisme Comunitat Valenciana perquè el valoraren i també al Ministeri d'Indústria i Turisme, una valoració que ara ha sigut estimada.

Amb la declaració de la Setmana Santa de Gandia com a Festa d'Interès Turístic Nacional, la Comunitat Valenciana suma ja 20 festejos reconeguts amb aquesta denominació honorífica atorgada a festes o esdeveniments que se celebren a Espanya i que ofereixen interès real des del punt de vista turístic.

El **delegat del Govern en la Comunitat Valenciana, Juan Carlos Fulgencio**,  ha destacat _“la labor desenvolupada per la localitat de Gandia i el seu Ajuntament per a situar a aquest important esdeveniment entre els més destacats de la Comunitat”._ Així mateix ha subratllat _“el compromís del Govern per a promocionar i donar a conèixer les festes d'aquesta autonomia”._